રાંચી- ‘કેપ્ટન કૂલ’ના હુલામણા નામથી જાણીતા ટીમ ઈન્ડિયાના પૂર્વ કેપ્ટન મહેન્દ્રસિંહ ધોનીએ આજે 37 વર્ષ પુરા કર્યા. 07 જુલાઈ 1981ના રોજ જન્મેલા મહેન્દ્રસિંહ ધોનીએ 23 ડિસેમ્બર 2004ના રોજ સૌપ્રથમ વખત ટીમ ઈન્ડિયાની કેપ પહેરી હતી. ત્યારથી આજસુધી 14 વર્ષ દરમિયાન ધોનીએ અનેક રેકોર્ડ્સ પોતાને નામ કર્યા છે. જે વર્તમાન અને આવનારા દરેક ખેલાડી માટે એક સિમાચિહ્ન રુપ સાબિત થશે. કારકિર્દીની શરુઆતમાં ધોની ઉપલા ક્રમે બેટિંગ કરતા હતા. પરંતુ જ્યારથી ધોની કેપ્ટન બન્યા ત્યારથી તેમણે નીચલા ક્રમમાં રમવાનું શરુ કર્યું. સાત નંબર પર બેટિંગ કરતી વખતે ધોનીના નામે સૌથી વધુ વનડે શતક બનાવવાનો રેકોર્ડ છે. સાતમા નંબરે ધોનીએ બે સદી ફટકારી છે. જેમાં એક વર્ષ 2012માં પાકિસ્તાન સામે અને બીજી એશિયા ઈલેવન તરફથી રમતા આફ્રિકા ઈલેવન સામે સદી ફટરાકી હતી.